1. ΝΟΜΟΣ υπ’ αριθ.87 της 18/25 Ιουλ. 1975 (ΦΕΚ Α’ 152) Περί ιδρύσεως «Δημοσίας Επιχειρήσεως Πετρελαίου». Καταργήθηκε, εκτός του άρθρου ένατου, όπως είχε τροποποιηθεί και συμπληρωθεί από την παρ. 6 άρθρ. 13 Νόμ. 2289/4-8 Φεβρ. 1995 (ΦΕΚ Α΄27) κατωτ. σελ. 244,9959 και την με αριθ. Δ1/Γ/13/21763/19-23 Δεκ. 1996 (ΦΕΚ Β΄1143) απ. Υπ. Εθν. Οικ., Οικον. & Ανάπτυξης, κατωτ. αριθ. 18, από την παρ. 1 άρθρου δέκατου τέταρτου Νόμ. 2593/19-20 Μαρτ. 1998 (ΦΕΚ Α΄59) κατωτ. αριθ. 25. Άρθρον Ένατον.-1. Για κάθε έργο μεταφοράς, αποθήκευσης, μέτρησης και διανομής του φυσικού αερίου, που περιλαμβάνει ηλεκτρομηχανολογικές εγκαταστάσεις και έργα πολιτικού μηχανικού, του οποίου η ανέγερση ή επέκταση εμπίπτει στην αρμοδιότητα της Δ.ΕΠ.Α., μπορούν ο Υπουργός Βιομηχανίας, Ενέργειας και Τεχνολογίας και ο Υπουργός Περιβάλλοντος, Χωροταξίας και Δημοσίων Έργων να καθορίζουν, με απόφασή τους, που δημοσιεύεται στην Εφημερίδα της Κυβερνήσεως, μετά από πρόταση του Δ.Σ. της Δ.ΕΠ.Α., τους πολεοδομικούς και κτιριοδομικούς όρους, κατά παρέκκλιση από κάθε κείμενη διάταξη. 2.Για την εγκατάσταση και λειτουργία των παραπάνω έργων μπορεί ο Υπουργός Βιομηχανίας, Ενέργειας και Τεχνολογίας, με αποφάσεις του, που δημοσιεύονται στην Εφημερίδα της Κυβερνήσεως, να χορηγεί τις σχετικές άδειες εγκατάστασης και λειτουργίας των έργων αυτών, κατά παρέκκλιση από κάθε κείμενη διάταξη. Το άρθρο ένατο προστέθηκε από το άρθρ. 29 του Νόμ. 2115/3/15 Φεβρ. 1993, (ΦΕΚ Α΄15) τόμ.13Α σελ. 648,40. 